ПРИЛОЖЕНИЕ

**ПРЕПОРЪКА № 01/2018 НА СЪВЕТА ЗА АСОЦИИРАНЕ ЕС—МАРОКО**

**за одобряване на удължаването с една година на срока на валидност на Плана за действие ЕС—Мароко, с който се прилага напредналият статут (2013—2017 г.).**

СЪВЕТЪТ ЗА АСОЦИИРАНЕ ЕС—МАРОКО,

като взе предвид Евро-средиземноморското споразумение за асоцииране между Европейската общност и нейните държави членки, от една страна, и Кралство Мароко, от друга страна („Евро-средиземноморското споразумение“),

като има предвид, че:

1. Евро-средиземноморското споразумение влезе в сила на 1-ви март 2000 г.
2. С член 80 от Евро-средиземноморското споразумение на Съвета за асоцииране се предоставят правомощия да отправя препоръки, които смята за подходящи за постигането на целите на Споразумението.
3. В съответствие с член 90 от Евро-средиземноморското споразумение страните трябва да предприемат всички общи или специални мерки, необходими за изпълнение на задълженията им по Споразумението, и трябва да следят за постигането на целите, определени в него.
4. В член 10 от вътрешния правилник на Съвета за асоцииране се предвижда възможността за отправяне на препоръки в периода между заседанията чрез писмена процедура.
5. Удължаването на срока на валидност на Плана за действие 2013—2017 г. ще представлява основата на отношенията между ЕС и Мароко през текущата година и ще позволи започването на преговори за определяне на насоките и на новите приоритети на партньорството ЕС—Мароко през идните години.

ПРЕПОРЪЧВА:

Член 1

Чрез писмена процедура Съветът за асоцииране препоръчва удължаването на срока на валидност с една година на Плана за действие ЕС—Мароко, с който се прилага напредналият статут (2013—2017 г.).

Съставено в хх, на […2018 г.].

За Съвета за асоцииране ЕС—Мароко

Председател

\*\*\*